פלאגיה

פלאגיה סרגייבנה טלגינה (ברוסית: Пелаге́я Серге́евна Теле́гина; נולדה ב-14 ביולי 1986), המכונה בשם פלאגיה, היא זמרת רוסייה. שרה שירי עם מעמים שונים בשפות שונות, רומנסות וקומפוזיציות שנכתבו על ידי חברי להקתה, בעיקר בעיבודי רוק.<ref></ref><ref name="bio"></ref>

== חיים וקריירה ==
אמה של פלאגיה, סבטלנה גנאדייבנה חאנובה (Светлана Геннадьевна Ханова), לשעבר זמרת ג'אז, היא במאית תיאטרון ומדריכה לאמנויות הבמה, היא כיום מפיקה ומנהלת אמנותית של הלהקה של בתה.<ref></ref> לא ידוע זהות אביה של פלאגיה למעט שמו הפרטי, "סרגיי". שם המשפחה חאנובה הוא שם המשפחה של בעלה האחרון של אמה.<ref></ref> בגיל שמונה פלאגיה נכנסה לבית הספר המוזיקלי של קונסרבטוריון נובוסיבירסק. בגיל תשע זכתה בתואר "הזמרת העממית הטובה ביותר של רוסיה בשנת 1996" בתחרות טלוויזיה. ובבהיותה בת עשר חתמה על חוזה עם חברת התקליטים FeeLee והמשפחה עברה למוסקבה. בגיל 14 סיימה את לימודיה בבית הספר באמצעות התכתבות ונכנסה ללימודים באקדמיה הרוסית לאמנויות התיאטרון. סיימה את לימודיה בהצטיינות בשנת 2005.

בשנת 1997 היא שרה בקונצרט תחרות השירה ליום השנה ה-850 של מוסקבה, הייתה הזמרת היחידה ששרה בפני ראשי שלוש המדינות (ז'אק שיראק, הלמוט קוהל, בוריס ילצין)<ref name="Vunderkind">Вундеркинды. Телефильм. ООО «Альфа-фильм». Канал «Rossiya 1». Автор сценария — Юлия Семёнова, режиссёр — Илья Цветков, 2006. фрагмент с 14:10 по 20:32</ref> והשתתפה בתוכנית הטלוויזיה של KVN כחברה מטעם אוניברסיטת נובוסיבירסק.

ביולי 1999 הוזמנה על ידי מסטיסלאב רוסטרופוביץ' לפסטיבל מוזיקלי בצרפת לצד יבגני קיסין, ראווי שנקר ו-BB קינג.<ref name="Moskovskie_novosti_1999"></ref> בריאיון לעיתון הצרפתי גלינה וישנבסקאיה - אשתו של רוסטרופוביץ' - כינתה אותה אז "עתיד האופרה העולמית". בשנת 2000 הרכיבה פלאגיה להקה תחת שמה.

בשנת 2009 זכתה פלאגיה בתואר "הסולנית הטובה ביותר של השנה" על פי רדיו נאשה.<ref>Чартова дюжина</ref> בינואר 2010 היא השתתפה בפרויקט "בובל" של בובי מקפרין. פלאגיה הייתה אחת מארבעת המאמנים של תוכנית הריאליטי הרוסית The Voice בעונות 1–3 ובעונה 6. כמו כן, היא הייתה אחת משלושת המאמנים של The Voice Kids בעונות 1–3, 5–6 וכן מאמנת בגרסת המבוגרים, The Voice Senior, בעונות 1–2.

במהלך טקס הפתיחה של אולימפיאדת החורף 2014 היא ביצעה את השיר העממי הרוסי "הו, לא אותו הערב" (Ой, то не вечер). לאחר לידת בתה, היא חזרה למוזיקה והשתתפה בקונצרט יום השנה של ניקולאי ראסטורגוייב, סולן להקת ליובה, שם ביצעה איתו בדואט את השיר "סוס".<ref>[http://capelino.com/pelagia-for-the-first-time-after-the-birth-came-on-the-scene/] Pelagia for the first time after the birth came on the scene</ref>

== חיים אישיים ==
בשנת 2010 התחתנה פלאגיה עם דמיטרי יפימוביץ', במאי טלוויזיה. הם התגרשו כעבור שנתיים. בשנת 2016 התחתנה עם שחקן ההוקי הרוסי, איוואן טלגין מצסק"א מוסקבה. יש להם בת בשם טאיסיה. בדצמבר 2019 הודיעה פלאגיה באינסטגרם על פרידתה מטלגין.<ref></ref>

== חברי להקה ==
* פלאגיה - שירה
* פאבל דשורה - גיטרה, קולות רקע, עיבוד
* סבטלנה חאנובה - מפיקה, מילים, עיבוד, ערבוב שמע
* דניאל אופלאצ'קין - תופים
* אלכסנדר (סניה) סאוויניך - גיטרה בס, קולות רקע
* אנטון ציפקין - ביאן (אקורדיון), קלידים
* סרגיי פולובויארינוב - במאי סאונד
== דיסקוגרפיה ==
* 2003 - פלאגיה (Пелагея)
* 2007 - שירי עוזרת הבית (Девушкины песни)
* 2009 - דרייב סיבירי (Сибирский драйв)
* 2010 - שבילים (Тропы)

== קישורים חיצוניים ==

* 

== הערות שוליים ==

קטגוריה:זמרות רוסיות
קטגוריה:זמרי פולק
קטגוריה:רוסיות שנולדו ב-1986
קטגוריה:רוסים שנולדו ב-1986